《次韵前人食素馄饨》
宋代·陈著

庖手馄饨匪一朝，馔素多品此为高。
薄施豆腻佐皮软，省著椒香防乳消。
汤饼粗堪相伯仲，肉包那敢奏功劳。
还方谨勿传方去，要使安贫无妄饕。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。